[image: image1.png]



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI

Bucureşti, 13.09.2006

Nr. 31/825

                                                                           Nr.  Pl.x – 289/2006


                                                    P.L.x - 542
RAPORT COMUN
              asupra proiectului de Lege privind unele măsuri  prealabile lucrărilor de dezvoltare a infrastructurii aeroportuare la Aeroportul Internaţional „Henri Coandă” - Bucureşti
În conformitate cu prevederile art. 95  din Regulamentul Camerei Deputaţilor, republicat, Comisia juridică, de disciplină şi imunităţi  şi  Comisia  pentru administraţie publică, amenajarea  teritoriului şi  echilibru  ecologic au  fost sesizate, spre dezbatere, în fond, cu proiectul de Lege privind unele măsuri  prealabile lucrărilor de dezvoltare a infrastructurii aeroportuare la Aeroportul Internaţional „Henri Coandă” - Bucureşti, trimis cu adresa  P.L.X 542 din 19 iunie 2006.  
Senatul, în calitate de primă Cameră sesizată, a adoptat proiectul de  lege  în şedinţa  din   8 iunie 2006.    
Potrivit prevederilor art. 75 din Constituţia României, republicată, şi ale art.92 alin. (9) pct.1, din Regulamentul Camerei Deputaţilor, republicat, Camera Deputaţilor este Cameră decizională.

Comisia pentru  buget, finanţe  şi  bănci, a avizat favorabil, conform avizului nr. 461 din 5 septembrie 2006. 

Comisia pentru   industrii şi  servicii, a avizat favorabil, conform avizului nr. 23/129 din 5  septembrie  2006. 
Consiliul Legislativ a avizat favorabil proiectul de lege, conform avizului nr. 247 din 15 februarie  2006.

Prezentul proiect de lege are ca obiect de reglementare  adoptarea  unor măsuri prealabile lucrărilor de dezvoltare a infrastructurii aeroportuare la Aeroportul Internaţional Henri Coandă – Bucureşti, precum: declararea acestor lucrări ca  fiind  de utilitate publică, expropriator fiind statul român prin Compania Naţională Aeroportul Internaţional Henri Coandă – Bucureşti S.A. aflată sub  autoritatea Ministerului Transporturilor, Construcţiilor şi  Turismului, identificarea persoanelor beneficiare şi  a celor responsabile în procedura de expropriere, stabilirea procedurii de acordare a despăgubirilor şi  de efectuare a plăţilor efective, cât şi  a modalităţilor de contestare a valorii despăgubirilor de către cei  interesaţi.
În conformitate cu prevederile art. 61 din Regulamentul Camerei Deputaţilor, republicat, membrii celor  două Comisii au examinat proiectul de lege susmenţionat, în şedinţele din 5 septembrie  şi    13 septembrie 2006. 

La lucrările Comisiei au participat, în calitate de invitaţi, din partea Ministerului  Transporturilor, Construcţiilor şi Turismului,  domnul Alexandros Galiaţatos – secretar  de  stat, iar  din  partea  Aeroportului Internaţional  „Henri Coandă” domnul Jidav Tudor  - director general  adjunct.  
În timpul dezbaterilor, au  luat cuvântul pentru  a-şi  exprima  opiniile cu  privire la această  iniţiativă  legislativă, atât deputaţii cât şi  invitaţii. 
În urma  examinării, membrii celor două  comisii au hotărât, cu unanimitate de voturi, să supună  plenului Camerei Deputaţilor, spre dezbatere  şi  adoptare  proiectul de Lege privind unele măsuri  prealabile lucrărilor de dezvoltare a infrastructurii aeroportuare la Aeroportul Internaţional „Henri Coandă” - Bucureşti, în forma adoptată  de Senat.

Din numărul total de 26 membri ai Comisiei juridice, de disciplină şi imunităţi au participat la  dezbateri 15 deputaţi, iar  din totalul de 29 membrii ai Comisiei pentru  administraţie publică, amenajarea  teritoriului şi  echilibru  ecologic au  participat 28 de deputaţi.
În raport cu obiectul şi conţinutul său, proiectul de lege,  face parte din categoria legilor organice. 

                  PREŞEDINTE,                                               PREŞEDINTE,

                  Sergiu ANDON                                             Relu FENECHIU                        
                SECRETAR,                                                    SECRETAR,

             George BAEŞU                                                  Seres DENES

